ཆགས་བརྗོད་རྩོམ་ཡིག་ཟེར་ན་ཉེ་རིང་ཆགས་སྡང་གིས་བསླུས་པའི་རྩོམ་ཡིག་ཅིག་ལ་ཟེར།རང་གིས་འདོད་པ་གཙོ་ཆེར་བརྗོད་པའི་མི་སྒེར་བསམ་བློ་མཚོན་ཐུབ་ཀྱི་རྩོམ་ཡིག་རང་དབང་བ་ཞིག་ཡིན།ཆགས་བརྗོད་རྩོམ་ཡིག་འབྲི་བཞིན་པའི་རྩོམ་པ་པོ་ཞིག་ལ་མཚོན་ན་ཐོག་མའི་ཀུན་སློང་ལ་རང་ཕན་གཞན་འགུགས་དང་གཞན་གནོད་རང་བདེ་ཡིས་བཅིངས་པའི་སེམས་ཤེས་ཕྲ་མོ་ཞིག་ཡོད།སྤྱིར་ང་ཚོའི་ཕལ་བ་སུ་ཡིན་ན་ཡང་ལྷན་སྐྱེས་སུ་འདི་འདྲིའི་བསམ་བློ་ཞིག་ཡོད་རེད།ཆགས་བརྗོད་རྩོམ་ཡིག་ལའང་ནང་གསེས་དབྱེ་བ་མང་བོ་ཡོད་ལ།དེང་གི་དུས་འདིར་དར་ཁྱབ་ཆེ་བའི་ཆགས་བརྗོད་རྩོམ་ཡིག་ལས་ཕོ་མོའི་བར་གྱི་འབྲེལ་བ་བརྗོད་པའི་ཆགས་རྩོམ་མང་དུ་ཡོད་ལ་དེ་ལ་ཞུགས་མཁན་གྱི་རྩོམ་པ་པོ་ཡང་ཧ་ཅང་མང་བོ་ཡོད།རྩོམ་ཡིག་འདི་ནི་མཐར་ཐུག་ན་སྡུག་བསྔལ་འབྱུང་བྱེད་ཀྱི་རྒྱུ་ཙམ་ཡིན་པ་ལས་རང་རྒྱུད་ལ་དཀར་པོའི་ཕན་ནུས་ཅི་ཡང་འབྱུང་གི་མ་རེད།དེ་བས་ཆགས་བརྗོད་རྩོམ་ཡིག་ནི་སྤྱིར་ང་ཚོའི་མཐར་ཐུག་གི་དམིགས་ཡུལ་འགྲུབ་བྱེད་ཅིག་མ་ཡིན་ནོ།།